Kuldīgas iela (Rīga)

Kuldīgas iela ir iela Rīgā, Kurzemes rajonā, Zasulauka apkaimē (vēsturiski Āgenskalnā vai Āgenskalna priedēs). Kuldīgas iela sākas krustojumā ar Daugavgrīvas ielu un beidzas krustojumā ar Tapešu ielu pie Zasulauka dzelzceļa stacijas, šķērsojot Slokas ielu un Vīlipa ielu. Kopējais ielas garums ir 1,7 kilometri un tā sastāv no 2 braukšanas joslām. Posmā no Daugavgrīvas ielas līdz Gregora ielai iela klāta ar asfaltbetona segumu. Ielas daļa no Gregora ielas līdz Tapešu ielai klāta ar nekalto bruģakmeņu segumu.

Iela nosaukta Kurzemes pilsētas Kuldīgas vārdā.

Kuldīgas ielas savienojums ar Daugavgrīvas ielu un Durbes ielu tika rekonstruēts 2013. gadā līdz ar Krišjāņa Valdemāra ielas un Daugavgrīvas ielas satiksmes mezgla izbūvi.Krišjāņa Valdemāra un Daugavgrīvas ielas satiksmes mezgls  rdsd.lv

 Ievērojami objekti 
 Pārdaugavas profesionālā vidusskola (Kuldīgas ielā 9A)
 Hāmaņa muiža (Slokas ielā 41A)
 Privātskola "Lateria" (Kuldīgas ielā 45A)
 Ēka Kuldīgas ielā 50, kur no 1938. līdz 1944. gadam dzīvojusi Zenta Mauriņa
 Ķīnas Tautas Republikas vēstniecības Tirdzniecības un ekonomikas padomnieka kanceleja (Darba ielā 2)

 Ielu savienojumi 
Kuldīgas iela ir savienota ar šādām ielām:
 Daugavgrīvas iela (T veida krustojums)
 Kliņģeru iela (T veida krustojums)
 Durbes iela (T veida krustojums)
 Slokas iela
 Griezes iela (T veida krustojums)
 Vīlipa iela
 Gregora iela
 Āgenskalna iela
 Margrietas iela
 Mazā Kuldīgas iela (T veida krustojums)
 Darba iela (T veida krustojums)
 Tapešu iela (T veida krustojums)

 Sabiedriskais transports 
Īsā posmā starp krustojumu ar Margrietas ielu un krustojumu ar Tapešu ielu pa Kuldīgas ielu iet 8. tramvaja maršruts (pietura Zasulauka stacija). Kuldīgas ielas noslēgums atrodas līdzās Zasulauka dzelzceļa stacijai.

 Skatīt arī 
 Zasulauks
 Āgenskalns

 Atsauces 

Kategorija:Ielas Zasulaukā
Kategorija:Kurzemes rajons